***на тему:***

 ***Слушатели:*** Гаджиева З.А. учитель родного языка и литературы

МКОУ « Чиркейский многопрофильный лицей им.А.Омарова»,

Магомедова А.Г. учитель родного языка и литературы

 МКОУ «Ругельда СОШ Шамильского района»

***Руководитель:*** Юсупова Р.М.

***Дата сдачи работы:\_\_\_\_\_\_\_\_\_\_\_***

 ***Махачкала – 2015г.***

 **Содержание**

 Цебераг1и

 1. Лъималазе патриотикияб тарбия кьеялъулъ фольклоралъул к1вар…............

2.Авар адабияталда патриотикиял куч1дул………………………………….. 2.1.«Парт1у Пат1има» абураб коч1олъ патриотикияб тема…………..6 2.2. «Ганч1ил вас» абураб коч1олъ патриотикияб тема……………………....10

2.3 «Надир-шагь виххизави» абураб коч1олъ патриотикияб тема………… ..14

 Х1асил…………...……………………………………………………………….18 Х1алт1изабураб литература……………………………………………………

 Цебераг1и

 Цо лах!заталда жанив бах!арчиги вахъунев,

цо лах!заталда жаниб чилъиги холеб.

(Халкъияб кици)

Халкъияб к!алзул гьунаралъ к!удияб бак! ккола г1ун бач1унеб г1елалъе. Бат!и – бат1иял маргьаби, кицаби, абиял ц!алиялъ г!адан лъугьуна г!акъилавлъун, гурх1улевлъун, х!алимавлъун, щай гурелъул халкъиял к!алзул гьунаралъ загьир гьарула халкъалъул пикраби, гьезул анищал. Гьел ккола гьанжесеб г!елалъе чара гьеч!еб шарт!лъун. Дагъистаналъул к!алзул гьунар буго ц!акъ бечедаб, гъваридаб маг!наялъул, рек!елъе бортулеб. Гьезда гьоркьоса ккола: куч!дул, кицаби, абиял, маргьаби,

рук!а – рахъиналъул ва бах!арзазул.

Халкъиял асаразул кьуч!алда нилъее г!умру хиралъула, социалияб мекъаб г!уц!иялде данде къеркьезе х!адурула, нилъее халкъгин ват!ан ц!ик!к!ун бокьула, халкъалъул тушбабаздехун рокьукълъи ц!ик!к!уна.

Халкъиял асаразулъ рихьизарурал нилъер багьадурал умумул ва гьел къеркьей гьабиялъе г!оло кидаго мисаллъун рук!уна.

 Авар адабияталъул фольклоралда жаниб патриотикиб тема, дир х1исабалда, жакъасеб къоялда к1вар бугеблъун ккола. Щай гурелъул,халкъалъ ,поэтаз ва хъвадарухъабаз жиндир заманалда вижизавуна патриот.Жибго халкъ бук1ана ват1аналъул патриотал.Халкъиял асаразулъ ах1улел руго Ват1ан бокьизе ва гьеб ц1унизе.Жакъасеб къоялда г1ун бач1унеб г1елалъ халкъиял асарал патриотикияб темаялда ц1алулаго, Ват1аналдехун гьезул бат1ияб бербалагьи бихьула ва рек1елъ патриотикияб асар чучлъун батула. Патриотизмаялъул асаралда бараб бук1уна инсанасул Ват1аналдехун бухьенал, палх1асил,сверухъ ругел, г1адамаздехун пачалихъалдехун ва гьелъул бук1инеселдехун. Халкъиял к1алзул гьунаразул асаразулъ данде гьарун руго г1езег1анго асарал патриотизмалъул х1акъалъулъ.Гьелъ нилъее рес кьолеб буго патриотизмалъул тема хасаб х1акъикъат х1исабалда г1елмияб ц1ех-рех гьабизе. **-**

 **Мурад**: халкъиял к1алзул гьунаразул асаразулъ патриотизмалъул асар г!ун бач1унеб г1елалъулъ куцазе.

**Масъалаби**:1 Патриотизм халкъиял к1алзул гьунаразул асаразда жаниб лъазабизе

 2 «Патриотизм» рагьизе халкъиял к1алзул гьунаразул асаразулъ.

 Патриотизмалъул проблема ц1акъ якъинго рагьулеб буго фолклоралда жаниб. Г1емерисел халкъиял асаразулъ загьир гьабулеб буго Ват1аналде бугеб рокьул ва гьелъие х1инкъи бугеб мехалъ рух1алда барахшич1ого къеркьеялъул х1акъалъулъ.

 Нижер пикруялда, **патриотизм** гьеб ккола инсанасул рек1ел асар гьавураб ва г1ураб бак1алде,Ват1аналда цебе бугеб налъиялде,эркенлъиялде,чияда бангут1иялде, рит1ухълъиялде,бергьенлъиялде,социалиял ва культуриял

бергьенлъабазул ч1ух1иялде,историялда ккарал Ват1аналдехун хурхарал лъугьа-бахъиназдехун х1урматияб бербалагьиялде,жиндирго халкъалде,гьезул г1адатазде ва традициязде бугеб бербалагьи.

 Практикияб х1исабалда босани,патриотикияб тарбия кьеялъул суал бухьараб буго пачалихъалъул рух1ияб кьуч1алда,халкъалъул шарт1ияб къуваталъулъ, цолъиялъулъ ва къвак1иялъулъ.Гьединлъидал патриотикияб тарбия жакъасеб къоялда **к1вар**  **бугеблъун рик1к1ине** ккола.

**1.Авар адабияталда патриотикиял куч1дул 1.Лъималазе патриотикияб тарбия кьеялъул фольклоралъул к1вар**

**Кин гьеб тарбия лъималазе кьезе кколеб**?

 Учителасул рук1ине ккола бат1и-бат1иял къаг1идаби ц1алдохъанасул бот1ролъе ва рек1елъе лъугьунел.Гьединал къаг1идабаздаса аслияб ккола адабияталъул дарсал. Х1акъикъаталда халкъияб ва художественияб литератураялъул кьуч1да куцала ва тарбия кьола ц1алдохъан.Халкъияб фольклоралъул к1удияб к1вар буго г1олилазе рух1иябги патриотикияб

 тарбия кьеялъе.Кидаго учителасул кодоб бук1ине ккола квер г1ат1идаб т1ехь патриотикияб ва рух1ияб рахъалъ бечедавлъун вук1ине ккани.Патриотикияб тарбия къокъаб заманалда щолеб жо гуро.Гьеб тарбия щвезе ккани,бук1ине ккола гьоркьоса къот1ич1еб бербалагьи школалда ц1алулев вугебг1ан мехалъ.Планалда рекъон патриотикияб тарбия школалда кьолеб бугони, гьелъул лъик1ал х1асилал рук1уна. Г1олохъанаб г1ун бач1унеб г1елалъе тарбия щоларо х1укуматалъул культураги какани,гьелъул историяги къват1иб ч1вазабуни. Нилъеца куцазе ккола рит1ухъал нухаздалъун церехун рук1арал лъугьа-бахъиназе бит1араб къиматги кьун. Ч1ах1иял ресал руго адабияталъул дарсида малъулел халкъиял асаразул патриотикияб тарбия кьезе.

 Патриотизмалъул тема якъинго рагьулеб буго аваразул к1алзул гьунаралъул асар «Надир-шагь щущахъ виххизави» абураб асаралъулъ.Гьеб асаралъулъ патриотизмалъул тема рагьулеб буго х1акъикъияб лъугьа-бахъиналда. Гьединабго патриотизмалъул тема дандч1вала лезгиязул к1алзул гьунаралъул асаралъулъ «Ганч1ил вас» абураб.

 2.**Лъималазе патриотикияб тарбия кьеялъул фольклоралъул к1вар**

Басрияб ц!уне,

Ц!ияб лъай.

(Аваразул аби)

**2.1.Лаказул кьалул кеч1 «Парт1у Пат1има»**

 Парт1у Пат1имал х1акъалъулъ тумазул гьадинаб бицен буго. Гьелъул бет1ерлъиялда гъоркь тумал къеркьолел рук1ана Тимуриде данде. Гьей йик1ана г1адатай яс. Г1ел бащадал ясазда гьоркьой гьей йик1ана сабурай, х1еренай г1олохъанч1ужу. Ват1аналде къо ккараб мехалъ, Парт1у Пат1имаца бихьизабуна бах1арчилъи ва къвак1и. Ясалъул бет1ерлъиялда гъорлъ тумазул къокъа т1аде бач1унеб бугилан раг1арав Тимур намартго велъула.Гьале байбихьана рагъ.Тимурида киданиги бихьун бук1инч1о гьадинаб рагъ. Гьев ццидахун вук1уна рагъухъабазде.Рагъухъаби гьесул свакан рук1уна.Парт1у Пат1има цебесеб кьерда ягъула цогидал рагъухъабазул гъира кколедухъ. Историялда г1емерал х1ужжаби руго чияр ракьал рахъулел хъамалчаг1азул х1акъалъулъ. Чияр ракьалде кверщел гьабулезде данде рагъана хералги, бах1аралги,руччабиги ва лъималги.Гединаздаса цояй ккола рагъухъан Парт1у Пат1има.Гелъул бах1арчилъиялъул бицунеб буго цох1оц1арулаб историялъулаб «Парт1у Пат1има» абураб коч1олъ.

 Гьеб кеч1 г1уц1ун буго лъабго бут1аялдаса. Т1оцебесеб бут1аялда бицунеб буго Парт1у Пат1ималги ва росдал г1олохъабазулги хабалазда нахъа тушманасде дандч1вай гьабизе х1адурлъулеб заманалъул.Г1олхъабаз къец балеб бук1ана хучдул рехизе, г1ужилго реч1ч1изе ва тирилъи бихьизабизе.Радал лъел ц1езе арай Пат1има,гьезда бер ч1варабго,лъалхъула,цинги саламги кьун, гьикъула:»Щай нужее хунжрул,хучдул,такъиби ва къолдаби?Тушманасде данде х1адурлъулел гурищ ругел?»,-абун.Парт1у Пат1имаца, гьез гьаридал,лъим гьекъезе кьола,амма жиндихъе чарамул хвалченги чуги кьеян х1албихьизе бокьун бугин абидал,г1олилал х1икмалъун хут1ула ва г1ад-хоч гьаюла. Нилъеда лъала руччаби заг1ипал рук1ин.Г1олохъабаздаги лъалаан гьеб пиша руччабазул гуреблъи.Жийго г1ад-хоч гьайи ясалъе рек1ее г1оларо,багьадурал нуж гурониги рук1ине бегьулин лъазабула. Пат1има рокъое уна ва хехго нахъ юссуна чодаги рек1ун.Борчун бук1уна гьелъ маххул къолден , кодоб ккун бук1уна хвалчен ,ва

гьелда гъоркь кьурдулеб бук1уна айгъир.Г1олилаз гьай цее г1адин г1ад-хоч гьаюларо, къабул гьаюла.Г1олохъаби х1икмалъун рук1уна кидаго хурий х1алт1арай Пат1имаца гьединал гьунарал гьаризе лъаялда ва хвалчен борчине ругьунлъиялда.Пат1имаца къецалъе ах1ула г1олохъаби кьурдизе,махсаро х1азе ва хвалчада х1албихьизе.Гьеб къецалъулъ бергьенлъи босула ясалъ. Г1олохъанчиясда ц1ар бук1ана Ах1мад.Гьев гьелъул мадугьал ккола.Ах1мадил ясалъухъ рокьи ккола.Къецалъулъ къезавидал,Ах1мад баг1арлъула.

 К1иабилеб бут1аялда бицунеб буго эбелалъулги ясалъулги гаргаралъул х1акъалъулъ. Пат1имал эбел йиго г1адатай маг1арулай,муг1рузул г1адаталги, ях1-намусги ц1унарай г1адан.Маг1арухъ гьабулеб кинабго х1алт1и гьелъул кверазда бажарула.Хасго,лал т1амулаго,гьоц1абахъ гьабулеб х1алт1и,

рак1бац1ц1адго т1убала гьелъ.Бихьинчиясул партал маг1арухъ ясаз

рет1и къанаг1атаб иш бук1ана цебе.Яс,ч1варав вацасул рет1елги рет1ун ва ярагъги борчун йихьараб мехалъ,гьелъие нич-намусалъул хабар бицине

лъугьуна эбел.Пат1имал нечезе ккараб х1ал бук1инч1о.Гьелъул гьунаралъ ва багьадурлъиялъ,т1адагьлъиялъ ва бах1арчилъиялъ г1одор къулизаруна бихьинал. Къо ккараб мехалъ бихьиназ гуреб,руччабазги борчула ярагъги хвалченги.Жиндаго т1адаб налъи,Ват1ан ц1унизе,яхъана Парт1у Пат1има.

 3 абилеб бут1аялда бицунеб буго росулъе Тимурил чапар вач1иналъул х1акъалъулъ. Росдал жамаг1ат данделъула ва лъала чапарас бач1араб хабар.Росдал г1олохъабазда гъорлъе жуяла Пат1имаги.Гьелда гъоркь кьурдулеб бук1уна чу,нахъе къан ч1оларого бук1уна гьеб.Пат1имаго г1адин,чуги бук1ана х1адурун кьалде .Гьале рагъ байбихьана. Г1ажаибго цебе ч1езабулеб буго рагъул сурат.Гьенир нилъеда рихьула хьваг1улел хвалчаби,къот1улел бут1рул,щапулел багьадурзаби,бидул лъарал.Гьеб кутакаб рагъда г1олохъабазул хунжрул рекула,хучдул гьет1ула,чуял свакала,амма къуркьуларо.

 Гьаб халкъияб асаралда нилъеда цох1о Ват1аналде рокьиги,таваккалги ва бах1арчилъи гуребги,бихьула унго-унгояб рек1елъа лъуг1ел гьеч1еб патриотизм. Парт1у Пат1имае рух1г1ан хирияб буго Ват1ан. Гьелъие бокьун бук1ана тушмангун ягъизе, ягъана рек1ее бокьухъе, кутакаб ццингун, рек1ее асар гьабуледухъ. Ват1аналда цебе жиндирго налъи рак1бац1адго т1убазабуна Парт1у Пат1имаца.

Халкъиял куч!дузе хасиятаб жо буго гъваридаб маг1на ва пасих!аб г1адатаб мац!. Гьел цо нухалъ ах!улел раг!ани, г1ола пагьму бугев чиясе, рак!алда ч!езаризе. Гьединал рук1инч1оани, г!елалъ г!елалъухъе кьеч!ого гьел к!очене толаан.

Халкъиял куч!дул рикьизе бегьула бат!и – бат1иял тайпабазде: кьолул, рокьул, кинидахъ куч!дул, бак!иде рахъиналъул куч!дул. Халкъалъул г!умруялда лъалк1ал тарал тунки – г!усиялъул, рагъ – кьалалъул. Бицунел тарихиял куч!дул гьарун, ц!ар лъаларел гьунар бугел коч1охъабаз нилъее памятникал ран тун руго.

Г!адатаб халкъалъул ва гьезул церехъаби – багьадурзаби бах!арчилъи ва гьунар бихьизабулел гьел куч!дул хвел гьеч!еллъун лъугьана. Роол бакъулъ савуялъ рух!арал г!адин, бухьараб хвалица къаникье рачун арал г!олилазда хадуб г!одулеб рак!алъ ах!араб пасих!аб маг!у, халкъияб асарлъун лъугьун, гьабсаг!атги ах!улеб буго

**2.2.Лезгиязул кьалул коч1олъ «Ганч1ил вас» абураб патриотизмалъул тема.**

Маргьабаз халкъалъул тушбабазе данде ц!об гьеч!еб рагъ гьабизе кколеблъи бич!ч1изабула, гвангъарал мисалаздалъун, пасих!аб мац!алдалъун, ч!амуч!аб нисих!ат гьеч!ого, ц!алулезул рек!елъе бах1арчилъиялъул, таваккалалъул ва сахаватлъиялъул асар рещт1инабула. Киналго маргьабаздасан г1адамазул х!акъикъияб г1умруялде бищунго г1агарлъун ккола рук!а – рахъиналъул бицунел маргьаби.

Гьединал маргьабазул герояллъун рук!уна вехьги бечедав чиги, дибирги жагьилав чиги, рагьдателги хважаинги, бесдал эбелги лъималги. Бат!и – бат!иял ишазулъ. Лъугьа – бахъиназулъ г!адатиял г!адамазда киг!ан къварилъи бихьаниги, квалквал дандч!ваниги, рит!ухълъиги бергьенлъиги гьезул рахъалда бук!уна.

 1395 абилеб соналдарик1к1енц1ик1к1араб аскаргун Тимур вач1ана Самур г1оралъул ахалъде.Гьесул аскаралъ кверщел гьабун б1ук1ана Каспий ралъдал раг1аллъабаздаги.

 Цоясда хадур цоял раг1укаан Тимурихъе рагъаде х1адурун ругилан абун.Тимур гьездаса разиго вук1ана.Гьединаб армиягун ине бегьулан Закаталаялде т1адеян пикру гьабулаан гьес.Дербент бигьаго кодобе босана,щай абуни гьесда дандеч1ей гьабун бук1инч1о.Дербенталъул правителас цебеккунго лъазабуна Тимурасда шагьар щущуазабугеян.Кайтагалде щварабго,Тимурида дандеч1ей ккана.Аза-азар нухалъ ц1ик1к1арал рекъав Тимурил боялъ щущахъ разаруна кайтагалъул рагъухъаби.

 Цо-цо къокъаби Тимурица рит1ана росабалъе,ва гьел риххизаризе,хъамал гьаризе.Г1емерисел ракълилял г1адамал т1аг1ине гьаруна гьез. Кайтагги кодобе босун,Тимур къокъана Терекалде.Гьениб Меседил Ордаялда Тохтамышил армияги щущузабун,Тимурица осетиназул ракьазулги кверщел гьабуна,хадур г1урус ракьалги кверщалиде рачана.Бач1унеб соналъул ихдалел моц1алъ Тимур накъвуссана. Т1адвуссунагоги ратарал росаби ва щагьарал щущазаруна ва руг1ана.Тимурида к1очон бук1инч1о дагъистаналъул халкъалъл дандч1ей. Гьесул пикру ккана гьезиеги тамих1 гьабизе.Тимурил аскар щвана Г1ахъущибе, Гъазигъумекибе ва Маг1аруллъиялде.Гьел росдал г1адамал киналго ч1ван лъуг1изаруна ва мадугьалихъ ругел росабиги хъамал гьаруна.Хвалчаца ва ц1адуц1а жиндирго ихтияр билълъанхъинабуна Тимурица киса-кибего.Тимурица жигар бахъулаан бечедал ва диниял чаг1и жиндирго рахъалде ц1азе. Гьес т1аг1инарич1о ц1ар бугел бечедал чаг1и ва диниял т1адчаг1и.Тимур х1еренлъана гьезда цеве,кьуна гьезие бечедаб рет1ел ва месед-г1арац.Бечедал чаг1азухъ гьес тана жиндерго ракьалги.

 Лезгиязул «Ганчил вас» абураб кьалул коч1олъ бицунеб буго ват1аналъ рит1ухъав гьитинав г1иявехьасул бах1арчилъиялъул г1акъалъулъ.14 г1асруялда рик1к1ен г1емераб аскаргун вач1уна рекъав Тимур Дагъистаналде. Зодихъ лъураб нак1к1 г1адин тебсиялда ч1ун Тимурил бо. Г1емерал биял т1уна,бидул г1орал чвахана,гурх1изе жо щибго теч1о Тимурил боялъ.Свакараб аскаргун гьев ч1ана Каспи ралъдал салул раг1алъиялда. Дагъисталъул халкъалъ басралъи, х1акъирлъи,къварилъи ва инжитлъи х1ехьана. Сверухълъи ч1обогу хут1ана. Свакарал ва къечарал Тимурил рагъухъабазе къвариг1ун бук1ана лъим.К1уди-к1удиял караваналги росун,Тимурица чапарзаби рахъ-рахъалде рит1ула лъедал хадур.Цониги ицц,цониги х1ор,лъар-г1ор гьезда батуларо.Бергьрав тушман Тимур вач1унев вук1ин дагъистаниязда лъарабго,гьел муг1рузде уна. Дагъистаналъул нухал зах1матал ва х1инкърал руго,ва гъарачиясл аскарал дагъистанияздаса х1инкъун руго.Лъимги батич1ого,рач1арал чапарзабазде Тимурил ццин бакъуна.Гьелъие г1илла буго жив г1адав хъамалчиясда х1урматаб (х1елун, накуч1ван,чедгун-ц1амгун,зурма-къалигун) дандч1вай гьабич1олъиялъ.

 «Вехь дихъе ваче»,-ян буюрула Тимурица.Васас Тимурил суалазде г1одове виччан, г1акъиляб жаваб кьола.Гьев х1инкъулев гьеч1о Тимуридаса.Тимурихъе щвелалдего, гьес бихьизабун бук1ана Г1убайдулагьида ва гьесул чукъбузда бах1арчияб хасият.Тушманас гьесие лъик1аб къиматги кьолеб буго. «Гамач1 г1адав жо вуго» абураб.Г1убайдулаги Тимурги дандеккураб мехалда нилъеда Г1убайдула ц1одорав чи вихьула.Гьев Тимуриде г1одобе биччараб гьаракъалъ к1алъала.Гьев сабурав чи вуго.Амма Тимур хехдарулев, ах1долев,т1ури бач1арав чилъун вихьизавун вуго.Гьединго Тимур ч1ух1ав,пахруяв вах1щияв вуго.

 Ват1аналде рокьи дагъистаналъул халкъалъ гьит!инаб мехалдасаго нахъе куцала. Ц1алаца вуханаги, т1ут1ун ваниги васас бицинч1о Тимурида лъим бугеб ицц. Вас Тимурида цеве я х1инкъич1о,ва тамахлъич1о,дагьавги къвак1н ч1ана,гамач1алде сверана.Гьеб данделъиялда вас бергьана.Тимурица киг1ан х1инкъаби кьуниги,васасул х1ал хисуларо, таваккалалда ч1ола.Тимурил рак1ч1ун бук1ана васас лъим босулеб ицц бихьизабиялда. Амма васас,г1одов виччан,х1инкъабазул пикру гьабич1ого жаваб кьола.Г1азаб кьеялъул пайда гьеч1олъиялда рак1ч1аниги,тушманасе бокьун бук1ана бицинабизе г1арцухъ вичун восунг1аги.Гьелдасаги бихьула:васас Ват1ан г1арцухъ бичулариблъи.

 Бах1арчилъи,Ват1ан бокьи,гьеб хиралъи,гьелъие г1оло рух1 кьей бук1уна бат1и-бат1ияб. Руго г1емерал багьадурал Ват1аналъе г1оло рух1 кьурал.Т1адехун бицараб васасул бах1арчияб гьунар,абизе бегьула,гьев вугин унго-унгояв нилъер ват1аналъул патриот. Нилъее к1удияб рек1ее асар гьабуна васасул ват1аналдехун бугеб патриотизмаялъ.Киве рекъав Тимур щваниги,гьесде ццин гьалаглъулеб буго халкъалъул.Васасул мисалалдалъун бихьизабун буго х1акъикъияб патриотизм.Гьединал васаздаса ч1ух1ула Дагъистан.

 Маргьаялъул аслияб маг1на – Ват!ан хиралъи. Маг!арулазул къвак!и, Ват!аналъе г1оло рух! бичизе х!адурал рук!ин гьит!инав васасул мисалалдасан бихьизаби.

Залимав талавурчи Тимурида ва гьесул чукъбузда т!ад васас рух1ияб бергьенлъи боси.

 2.3 **«Надир-шагь щущахъ виххизави»**

 1741 абилеб соналъул хасалихълъиялда,муг1рузул сухъмахъал ва ч1едерал къварилъаби нахъа тун,Г1андаллъиялъул ракьалде рик1к1ен ц1ик1к1араб аскаргун къокъана Надир- шагьасул аскар. Гьел рач1унел рук1ана к1иго рахъалдасан,югалдаса Гъумекире ва бакъбаккудаса Г1аймакисезул къварилъуде.Лъик1 яргъид г1уц1араб,жидер кьералъулъ нусгоялдасаги ц1ик1к1ун г1арадабигун,бергьенлъиялда рак1ги ч1ун,г1агарлъулел рук1ана Г1андаллъиялде. Г1андаллъиялъул ракьалда гьедин рик1к1ен ц1ик1к1араб аскар киданиги бук1инч1о.Аскаралда цеве,берцинго къач1араб чуялда рек1ун ва сверухъ чукъбизги ккун,ч1ух1араб г1амалалъул чи вук1ана.Гьев вук1ана Ираналъул шагь Надир.Гьев вач1ана Дагъистан квегъизе.Надирил ц1ар киназдаго лъалаан.Къокъаб заманалда гьес г1емерал бергьенлъаби росана.Цоязда хадур цоял щущазарулаан гьес дандиясул аскарал.Гьесул бергьенлъабазул х1акъалъулъ лъалаан Индиялда,Турциялда, Афгъанистаналда, Гьоркьохъеб Азиялда.Киса-кибего гьес бекьулаан хвел ва пасалъи. Гьесда абулаан »Дунялалъего х1инкъи кьолев» шагьилан.Гьесул ц1аралдалъун х1инкъизарулаан лъимал.Бергьенлъабаз мехтарав Надирие мук1урлъизе ва кверде ине кколаан.Анкьго соналда жанив Надир г1емер вач1ана Дагъистаналде. Курахъ,Чирахъ, Гъумекиб росаби ч1унтизаруна гьес.Гьел росабазул г1адамал бах1арчияб куцалда къеркьана Надирил боялда данде.Г1емерисел даргиязул ва табасараназул росаби ракьалдаса лъухъана гьес.Гьелги бах1ачияб куцалда рагъана ва тушманасул къуват чучлъизабуна. Надир-шагьасул аскаралъ росаби рух1и ва талавур гьари гуребги, мерхьулаан хурзал,хъамулаан г1и-боц1и,росулаан асирлъуде нус-нус чи,х1акъир

гьарулаан руччаби.Гьеб бук1ана зах1матаб замана.Чвахулаан бидул г1орал. Муг1руз бидул кьер босун бугоан.Къварилъаби хварал чаг1аз ц1ун бук1ана.Шагьарал ва росаби щущазарун рук1ана.Т1егьалеб бук1араб Дагъистан ч1обоголъизабуна. Надир-шагьасул рагъухъабаз кодоб лъимер бугел улбул,бохдулги х1ат1алги рухьун,гъолаан чалиялъуре ва чуяз мерхьулаан. Гьедин бук1ана Азербайджаналда,Грузиялда ва цогидал ракьаздаги. Цо чанго нухалъ дандеч1ана муг1рузул халкъ Надирида данде.Надирица х1укму гьабула т1убанго Дагъистан квегъизе.Гьединлъидал гьев вач1арав Г1андаллъиялде.Гьениб данделъана маг1арулазул аслияб къуват.Муг1рузул халкъ цолъана ах1ич1ев гьобол къезавизе.Бат1и-бат1иял районаздаса ва росабаздаса рач1ана маг1арулазул къокъаби г1андаллъиялъул ракьалде. Т1адеялдаса т1аде бач1унеб ц1ияб къуваталъ кьаби щвезабулаан тушманасде.Г1емерал бах1арзаз рух1 кьуна гьениб.Маг1арул рагъухъабаз к1удияб бах1арчилъи бихьизабуна рагъда. Бах1арчиго вагъана гъумекдерил ханасул вас Муртазаг1али. Гьес гъира ккезабулаан цогидал рагъухъабазулги.Гьединабго бах1арчилъи бихьизабуна г1андалазул цевехъан Мух1амадкъадица.Ахиралда Надирил аскар чучлъана ва нахъе къана.Щивасе бокьун бук1ана г1умру хвасарлъизе.Бащадалдасаги ц1ик1к1ун тушманасул рагъухъаби регун рук1ана мах1адерил магъилъ. Маг1арулаз тушман нахъе вачахъана к1удияб камиги ккезабун.Живго Надир-шагь асирлъуде ккеялдаса ворч1ана.Хут1арал рагъухъабигун гьев Дагъистаналдаса нахъе къот1ана. Маг1арулазул бергьенлъиялъул х1акъалъулъ

г1емерал улкабазда лъана.Вах1щияв Надир-шагьил аскаралъул гьеб бук1ана т1оцебесеб къей.Цоцада гъункараб Дагъистаналъул халкъалъ къезавуна гьев.

 «Надир-шагь» щущахъ виххизави абураб аваразул халкъияб коч1ол бицунеб буго гьаб т1адехун рехсарба вах1щияб рагъул х1акъалъулъ .Гьеб коч1олъ рехсон руго х1акъикъаталдаги рук1арал г1адамазул ц1арал.Гьел ккола къаралав Нурмух1аммад,Гьочоса Г1амир,Гисал Ибрагьим,Хунзахъа Дайтилал,Нуцал,тумав Сурхай хан ва гьесул вас Муртазаг1али.

 Коч1ол байбихьуда нилъеда бихьула бат1и-бат1иял ракьалги квегъун, нусазаргоялдаса ц1ик1к1ун рагъухъанги ва г1емерал гумпарабиги,г1арадабиги росун ва чадирал, алапа,топхана босун г1андаллъиялъул ракьалде Надир-шагь вач1иналъул х1акъалъулъ.Дагъистаналде вач1иналдего гьес квегъун бук1ана Грузия,Турция, Гьоркьохъеб Азия ва Закатала.Босанщинаб улкаялъул боялги рачун,Надир-шагь вач1ана Дагъистаналде. Рагъ байбихьула Хиц1иб магъилъ. Гьез ах1улел руго росдал г1адамал тушманасда чучи лъазе биччач1ого г1олохъабе рагъеян.Нагагь чучарасул тохлъи ккани,гьесул лъадул ц1ар ккани,чилъи бух1ани,гьалмагъ гурин лъазабулеб буго гьес.Рагъул сураталдаса нилъеда бихьула г1олохъабазул тушманасде бугеб ццин,гьезул хвалчадул кьаби,гулла реч1ч1араб бак1алда ч1орто буг1и.Гьеб рагъулъ Сурхайил рагъухъаби г1унк1к1аллъун рихьула, Нуцалил кутуллъун.

 Ват1ан,г1ураб росу-ракь бокьуларел г1адамаз гьединаб бах1арчилъи бихьизабуларо. Гьел руго унго-унгоял патриотал.Бараб ах1улъ х1алае щола Хунзахъа Дайтилалги. Гьез борчараб рот1лол,рек1арал чуязул,къолдабазул ва гь.ц. мух1канго абулеб буго коч1олъ.Хундерил Нуцалас рагъде байбихьилалде гьабула ваг1за: г1андаллъи къажараз кверде босани,басралъи нилъеда т1аса инароялъул, Сугъралъе, Ч1окъе тушман ворч1ани, метер-сезе Хунзахъе щвеялъул. Рагъда хваразе хвел шагьидаб, хут1аразе ц1арги к1удияб лъазабула Нуцалица.Гьеб х1алалда гьел ч1вадарулел ругеб мехалда, т1аде щола гъазизаби,ай тумал,г1ахъушисел,даргиял ва лезгиял. Т1аде щварал рагъухъабазда гьоркьов вук1уна Сурхайил вас Муртазаг1алиги.Гьесул бах1арчилъи бихьарав Нуцал х1адурун вук1уна улка-ракь Сурхае кьезе.Цогидазе мисал бихьизабула гьес.Рагъухъабазул гъира кколедухъ вагъула гьев.Гьеб гурищ доб унго-унгояб бах1арчилъи, гьунар. Гьединал васазда нилъеца абула патриотал абун.Надир-шагьил ахир-къадги аскар чучлъула ва т1уризе лъугьуна.Киданиги ракул х1ама щвеч1еб мах1адерил магъилъ, мач1у ч1ван бук1ана хъамалчаг1азул къаркъалабаз. Гьединго г1абхъадерил к1к1алахъ ц1адал ран гурони лъим щоларелъул, бидул г1орал чвахула. Кеч1 лъуг1улеб буго гьадинал раг1абаздалъун:

 Х!анч!ил би т!инк1ич!еб Хиц!иб магъилъе

 Къажаразул бица хъит!ал рахъана,

 Ракул х!ама щвеч!еб мах!адерил мегъ

 Гьанал мач!у ч!вана лъик!ал бах!арзаз.

 Ц!адал чучай щвеч!еб г!абхъадерил к!к!ал

 Бидул г!ор биччараб гъазизабаца,

 Гьаб сапаралъ нужей харбий чи тела,

 Т!ад руссун рач!ани, г!илъун хъвехъила.

 Гьаб коч1олъ унго-унгояб патриотизм бихьизабуна дагъистаналъул халхъалъ. Гьудуллъи-вацлъи хирияб дагъистаналъул халкъ цолъана ва щущахъ виххизавуна тушман.

 **Х1асил**.

 Халкъиял к1алзул гьунаразул асаразулъ патриотизмалъул к1вар лъазабулаго, абизе бегьула,щибаб коч1олъ патриотизм багьадурасул Ват1аналдехун хурхараб буго. Патриотизм бихьизабулаго,руго г1аммал рахъал Ват1ан бокьиялде, божиялде ва рит1ухълъиялде. Щибаб халкъияб коч1олъ бихьизабун буго жиндиего хасаб патриотизм. Гьел асаразулъ патриотизм бихьизабун буго аслиял багьадуразулъ. Гьезул бах1арчияб патриотизмалъе бет1ер къулун х1урмат гьабула нилъеца. Гьединго патриотизм бихьизабун буго ват1аналдехун хурхараб кинабг1аги ишалдалъун. Киналго к1алзул гьунаралъул асаразулъ патриотизмалъул тема цолъулеб буго, щибаб коч1олъ бихьизабун буго багьадурас Ват1аналъе кумек гьабулеб къаг1ида.Г1емерисел г1адамал, гьединал багьадураздаса мисалги босун,лъугьунел руго унго-унгоял патриотал.

 Фольклералъул багьадураз г1асрабазго нахъа тана бах1арчияб гьунар, к1очон теч1ого бук1иналъе бат1и-бат1ияб г1елалъул рек1елъ ц1унун хут1изе. Жакъасеб къоядалдаги к1вар буго фольклералъул багьадурзабазул. Гьел багьадураздаса мисалги босун,г1езаруна унго-унгоял патриотал нилъер Ват1аналъе.Гьезул бах1арчилъиялъул бицунеб буго жакъасеб къоялдаги. Гьезул патриотизмаялъ рух1ияб рахъалъ бечед гьабуна г1ун бач1унеб г1ел. Патриотизмаялдаса пайдаги босун, г1ун бач1унеб г1елалъе тарбия щолеб буго.Г1олохъабазул гъира кколеб буго Ват1аналъе хъулухъ гьабизе,гьеб ц1унизе ва бокьизе. Халкъиял куч1дузул багьадурзабазул патриотизм бук1ине буго г1ун бачунеб г1елалъе мисалалъун.

 Халкъалъул поэзиялъулгун лъай- хъвай гьабиялъ кумек гьабула нилъерго Ват!ан дагьабги бокьизе, гьелъул тарих лъазе. Ват!аналдехун бугеб рокьи щула гьабизе. Школалъ к!вар кьола Ват!ан бокьи цебет!езабиялъе, гьелъие г!оло гьабула тарбия кьолеб х!алт!и.

Халкъияб к!алзул гьунаралда цебе ч!олеб аслияб суал буго – халкъалда гьоркьоб рокьи ц!ик!к!инаби, халкъалъе жидерго Ват!анги гьелъул тарихги бокьизаби, цоцазда гьоркьор бит!ун ва берцинго гаргади, цере рук!арал г1адатал к!очонгут!и.

Дида ккола, щияв эбел – инсуца рокъоб, щияв муг!алимас школалда гьелъие к!вар кьунани, нилъер г!ун бач1унеб г1ел бук1инин къуватал, лебалал, г!акъилал, жидерго ват!аналъе г!оло рух! кьезе х!адурал.

 Жакъасеб къоялъ г1олохъаби ва ц1алдохъаби г1емер ургъулел гьеч1о Ват1аналдехун бугеб рокьиялда ва гьеб ц1униялда т1ад.Г1емерисезда лъалеб гьеч1о Дагъистаналъул история.Г1агараб Дагъистаналде къо ккараб мехалъ, г1исинал ва ч1ах1иял,руччаби ва лъимал абич1ого х1адурал руго х1алае ч1езе. Гьеб бихьана нилъер халкъалда чачаназул бандал Ц1унт1а ва Ц1умаде рач1арал мехалъ.Амма цо-цоял балагьулел руго Ват1аналдехун жиндиего хаир щолеб рахъалъги. Нилъер анкьумумал къеркьана эркенлъиялъе г1оло. Нилъеца гезие баркала кьола гьадинаб гьайбатаб г1умру нилъее нахъе таралъухъ.

 **Х1алт1изабураб литература**

 1.А.ГЬ.Х1амзатов: Авар мац1алъул дарсал. Мах1ачхъала.2001 с.

 2. А.ГЬ.Х1амзатов :Адабияб г1елмуялъул терминазул словарь.

 Мах1ачхъала.2013 с.

 3. М.Саидов: Русско-аварский словарь. Мах1ачхъала.1954 с.

 4. Ш.Шаг1ман ва М.Жамалудинов: Надир-шагь щущахъ виххизави

 Мах1ачхъала .2012 с.

5.Гамзатов Р.Э «Языковая жизнь народов Дагестана», Махачкала, 1986г.

6. Хайбулаев С.М. Халидова М.Р. « Аварский фольклор» - Махачкала, 2002г.

7. Муртазалиев М.М. « Аварские народные сказки» - Махачкала. 1977г.

8. Газета « Истина» № 2, 1999г. стр. 12 « Кицаби»

9. Газета « Истина» № 16, 2003г. стр. 6 « Кицаби»